Hazami Jahari

Dr. Hazami bin Jahari () ialah ahli bahasa di Malaysia dan Ketua Pengarah Dewan Bahasa dan Pustaka (DBP) sejak 2023.

 Kehidupan awal 
Hazami lahir pada tahun 1968 dan berasal dari Kuching, Sarawak. Beliau menuntut di Universiti Malaya pada akhir 1980-an, di mana beliau memperoleh Ijazah Sarjana Muda Sastera (Penulisan Kreatif dan Deskriptif). Beliau turut melanjutkan pengajian di institusi sama untuk memperoleh Ijazah Sarjana Sastera (Penulisan Kreatif dan Deskriptif), sebelum ke Universiti Sains Malaysia bagi memperoleh Ijazah Doktor Falsafah Kesusasteraan.

 Kerjaya 
Beliau mula bekerja di Dewan Bahasa dan Pustaka pada tahun 1992, dan sejak itu giat melaksanakan program-program dengan tujuan mengangkat dan memartabatkan bahasa Melayu sebagai bahasa kebangsaan, tentang pembinaan, pengembangan dan penerbitan bahasa Melayu.

Pada tahun 2014, beliau telah menerajui cawangan Sarawak bagi DBP, sebelum dilantik sebagai Pengarah Jabatan Pembinaan Bahasa dan Sastera, dan kemudiannya Jabatan Pengembangan Bahasa dan Sastera. Beliau menyandang jawatan Pengarah Jabatan Dasar dan Penyelidikan pada tahun 2021.

Hazami dilantik menjadi Ketua Pengarah Dewan Bahasa dan Pustaka pada 18 Januari 2023 oleh Menteri Pendidikan, Fadhlina Sidek.

 Rujukan